**John Taylor: Kærlighed, død og Duran Duran**

*Et af musikhistoriens helt store navne udgiver nu sin selvbiografi på dansk.*

John Taylors selvbiografi *Kærlighed, død og Duran Duran* er en fascinerende tidsrejse tilbage til de glamourøse, modebevidste, dekadente og overfladiske 80’ere.

John Taylor er en genert knægt med briller, da han vokser op i Birmingham i England, men det ændrer sig markant, da han som teenager er med til at stifte Duran Duran, der få år senere er et af 1980’ernes største popbands. Pludselig er han et idol for tusindvis af skrigende pigefans og betragtes som en af verdens bedste basguitarister.

Med Duran Durans succes oplever John Taylor popmusikkens storhedstid.

Som medlem af supergruppen møder han mange af tidens største musikstjerner, og han fortæller med stor åbenhed om sine oplevelser med Sting, Eric Clapton, Prince, Bryan Adams, Freddie Mercury, Bob Geldof, Mick Jagger, Iggy Pop, Billy Idol, Boy George, David Bowie, Bryan Ferry og mange flere.

Fra 1985 til 1989 danner Taylor par med den danske supermodel Renée Toft Simonsen. I bogen afslører han, hvem der afbrød forholdet og hvorfor.

Han fortæller også om sit årelange kokain- og alkoholmisbrug, som var tæt på at tage livet af ham.

Bogen er fyldt med unikke, private billeder.

**Forfatteren**

John Taylor er født 20. juni 1960. Han er basguitarist og medstifter af Duran Duran, der blev dannet i 1978. Bandet består af John Taylor, Nick Rhodes, Roger Taylor og Simon Le Bon.

Duran Duran var et af de mest succesfulde popbands i 1980’erne og har solgt over 100 millioner albummer. Bandet har overlevet årtiet, der tog livet af så mange bands, og indspiller og turnerer den dag i dag.

**JOHN TAYLOR – KÆRLIGHED, DØD OG DURAN DURAN**

**Af John Taylor**

På dansk ved Rasmus Hastrup

Selvbiografi. 400 sider. Pris: 249,95 (vejl.)

Forlaget Turbulenz.

Udkommer 17. april 2013